Discuție:Lucian Blaga

message: Articolul mai poate fi lucrat putin. Are nevoie urgenta de o poza. Mayuma 4 septembrie 2007 19:13 (EEST)
Poza e prea mica Mayuma 11 septembrie 2007 07:41 (EEST)
thread_title:  Imagine 

message: Partea legată de posibilul premiu Nobel al lui Blaga nu reprezintă realmente o informație, ci mai degrabă o speculație. Persoanele nominalizate la premiul Nobel nu sunt divulgate timp de 50 de ani, iar în ceea ce privește nominalizații la Nobelul de literatură comitetul Nobel nu a făcut încă publică o arhivă a nominalizărilor de până în 1957, cum s-a întâmplat pentru premiul Nobel pentru pace. De asemenea, faptul că Blaga a fost nominalizat nu spune de fapt nimic, pentru că nominalizările reprezintă părerea exclusivă a unei persoane și nu cea a comitetului Nobel, ceea ce înseamnă că, în 1957, cineva dintre multele persoane cărora li s-a cerut să facă o nominalizare l-a propus (POSIBIL l-a propus, să nu uităm că această "informație" poate fi bazată doar pe zvonuri, mărturii cel mult), dar nu înseamnă că el ar fi fost recunoscut în vreun fel în mod oficial de comitetul Nobel. Și Stalin, de exemplu, a fost propus la premiul Nobel pentru pace, dar asta nu ne spune nimic cum că ar fi fost recunoscut mondial ca un promotor al păcii, ci doar ca o singura persoană care întâmplător trebuia să nominalizeze pe cineva în acel an s-a gândit să facă această nominalizere ineptă. La fel de irelevant e faptul că a fost nominalizat și în cazul lui Blaga. În plus, dacă realmente a fost nominalizat de Rosa del Conte și de românul Bazil Munteanu, asta nu dovedește cu nimic o notorietate internațională, ceea ce premiul Nobel ar trebui sa recunoască în general, întrucât și Rosa del conte e o specialistă pe cultura română, dovadă că circulația lui Blaga e redusă la cercuri românești sau de specialiști în cultura română. De aceea, mi se pare irelevant ca nominalizarea la Nobel să apară în articol la subcapitolul "Premii literare. Distincții și afilieri", întrucât
1. nu a primit premiul Nobel
2. nu se pune problema vreunei notorietăți internaționale a lui Blaga care să fi făcut acordarea Nobelului mai mult ca sigură dacă nu ar fi intervenit comuniștii; nominalizarea, dacă va fi existat, nu garanta în nici un fel primirea premiului
3. nominalizarea nu poate fi confirmată
4. dacă ar putea sau va putea fi confirmată, ea nu reprezintă nimic mai mult decât opinia unei sau unor persoane particulare, nu a comitetului Nobel; plus în fiecare an sunt o puzderie de nominalizați, a căror valoare nu poate fi dedusă doar din faptul că sunt nominalizați
5. nominalizarea în sine nu reprezintă o distincție
6. istoria "premiului furat de comuniști" este prezentată ca un fapt istoric, pe când în realitate totul e mai mult la nivel de zvonuri și interpretări; mai ales sugestia că comuniștii ar fi împiedicat acordarea premiului
7. includerea acestei nominalizări în articol mi se pare un simpton a două tendințe foarte dăunătoare:
a.exagerarea notorietății și valorii culturale internaționale a unor autori români, fără vreo bază alta decât mândria națională;
b.plasarea întregii vine pentru relativa anonimitate a culturii românești în străinătate asupra cenzurii comuniste, când ea de fapt aparține și caracterului neremarcabil sau anacronic al multor producții culturale românești, sau pur și simplu faptului că limba noastră nu e una de circulație internațională
Pentru toate aceste motive cred că menționarea nominalizării la Nobel ar trebui scoasă.
Pelafina 5 decembrie 2007 12:03 (EET)
replies: text: Wow, de ce v-ați mai deranjat să țineți minte limba română ? --Venator 5 decembrie 2007 12:57 (EET)
replies: text: :Comentariul dumneavoastră mi se pare realmente în afara subiectului și cred că dacă vă obostți să intrați pe pagina de discuție a unei pagini, ar trebui să fiți la subiect, nu să jigniți alți utilizatori. Eu am prezentat niște argumente pentru opinia mea, a căror bază poate fi verificată pe pagina institutului Nobel, printre altele, iar pentru simplul fapt că eu consider că nu trebuie să propagăm minciuni patriotarde în articolele de Wikipedia nu înseamnă că nu apreciez cultura română. În plus, pot foarte bine să apreciez aspecte ale culturii noastre fără a-l aprecia pe Blaga. Pot chiar să nu apreciez cultura românească în ansamblu, ci doar personalități izolate, și nu văd de ce asta m-ar face mai puțin în drept să vorbesc limba română sau ar da argumentelor mele o mai mică validitate. Încercați să sugerați că doar dacă îmi place Blaga și, mai mult, doar dacă cred că ar fi luat un premiu Nobel cu siguranță dacă n-ar fi fost nenorociții de comuniști, merită să îmi continui folosința activă a limbii române? Sper că nu, ar fi caraghios. Mi se pare mult mai important să spunem adevărul într-un articol enciclopedic decât să exagerăm nemotivat notorietatea și valoarea unor personalități ale culturii românești doar pentru a arăta că "avem cu ce să ne mândrim". Pelafina 6 decembrie 2007 13:16 (EET)
replies: text: ::Nominalizarea lui Blaga e de fapt o dramă a poporului român, mă mir că aveți curajul să interveniți în discuție. Cei doi pe care îi citați nu locuiau în România, Rosa del Conte e autoarea unei cărți superbe despre Eminescu iar Bazil Munteanu locuia în exil. Autoritățile comuniste nu au sprijinit în niciun fel aceste gesturi, pentru că Blaga era considerat un filosof idealist iar poeziile lui au fost interzise pina la ediția din 1962 îngrijită de George Ivașcu. Ăsta e adevărul istoric, restul sunt simple speculații. Nu e vorba de un protocronism absurd, Blaga avea statura morală și ideatică să cîștige acest premiu. Dacă vă interesează găsiți detalii în cartea lui Laurențiu Ulici, Nobel contra Nobel. Faptul că nu suntem cunoscuți se datorează și "nenorociților de comuniști", ca să vă citez.Mayuma 10 decembrie 2007 20:50 (EET)
replies: text: :::Nu este nici o speculatie. Se avea in vedere acest lucru. Sunt descendent al lui Lucian Blaga (a fost unchiul tatalui meu) si va pot spune ca a fost in mod real o drama...

text: :::Apoi mai am o observatie: se spune in mod fals ca pana la varsta de 4 ani nu a putut vorbi.

text: :::Voi cauta pe acasa cartea bunicii mele in care se povesteste mai pe larg, dar in fine, explicatia este urmatoare:

text: :::La varsta de 4 ani, Blaga s-a hotarat sa vorbeasca. A fost intrebat de ce nu a vorbit pana atuncea. A raspuns ca ii era frica sa nu vorbeasca gresit.

text: :::Povestea o stiu de la tata, care o stie de la mama sa. Tatal meu a avut onoarea sa il intalneasca pe Lucian Blaga cand era mic. 67.188.48.244 (discuție) 21 mai 2010 01:18 (EEST)
replies: text: ::::Nominalizarile pentru Nobel din 1956 sunt pe situl Comitetului Nobel. Lucian Blaga nu se afla printre nominalizati, nici in 1956 nici in alt an. Rosa del Conte nu apare ca ar fi facut vreodata vreo nominalizare. ← Acest comentariu nesemnat a fost adăugat de 95.77.254.128 (discuție • contribuții) la 9 martie 2015 09:43 EET.
thread_title:  Nominalizarea pentru Nobel 

message: "...se spune in mod fals ca pana la varsta de 4 ani nu a putut vorbi." Până gasiți acea carte a bunicii, vă recomand să citiți "Hronicul și cântecul vârstelor", autorul însuși povestește, că nu a vorbit până la vârsta de 4 ani. Faptul că știa cuvintele, dar a avut o problemă de ordin psihologic, tot neputință se numește. Deci, unde este falsul afirmației? Cei drept când și-a dat drumul la vorbe a spus o propoziție întreagă. Cele bune. --Silenzio76 (discuție) 21 mai 2010 04:18 (EEST)
replies: text: Sau cum a remarcat mai deunăzi o persoană sus-pusă: în timp ce unii tineri abia spun câteva cuvinte, dânsul „editează perfect câteva fraze”. --92.80.220.230 (discuție) 21 mai 2010 04:46 (EEST)
replies: text: :Multumesc pentru înțepătura. --Silenzio76 (discuție) 21 mai 2010 06:10 (EEST)
replies: text: ::Mulțumirile i se cuvin persoanei sus-puse. --92.80.220.230 (discuție) 21 mai 2010 07:07 (EEST)
thread_title: Despre vorbire ...

message: * Se face dreptate la mormintul lui Blaga, 10 mai 2005, Evenimentul zilei
replies: text: : Ministrul culturii si cultelor, Mona Musca, a cerut oficial demolarea salii de sport ridicata la Lancram, linga mormintul lui Lucian Blaga. Decizia a fost luata chiar in ajunul celebrarii a 110 ani de la nasterea marelui poet si filozof, dupa o campanie de presa sustinuta de ?Evenimentul zilei? timp de zece luni. Ridicata ilegal pe vremea guvernarii PSD pentru a duce la indeplinire ambitiile lui Adrian Nastase, sala de sport de la Lancram va disparea in curind din peisaj.
Marin Ciortea s-a dovedit a fi și un adevărat Mecena și în ceea ce privește sprjinul financiar pe care, în anumite împrejurări dificile pentru marele poet, i l-a acordat lui Lucian Blaga
* O fermă intrată în istoria literaturii, 30 decembrie 2011, Virgil Lazar, România liberă
* Lucian Blaga, "casa din vie" și "cea mai strașnică partidă de râs", 10 septembrie 2010, Virgil Lazar, România liberă
thread_title:  Date suplimentare 

message: * „Ghiocelul negru” al poetului Lucian Blaga: „L-au mângâiat multe femei, dar în brațele mele a murit”, 24 februarie 2013, Stefan Both, Adevărul
* Cornelia Blaga-Brediceanu, diplomat la Parisa, 22 ianuarie 2010, Virgil Lazar, România liberă
thread_title:  Familia 

message: Lucian Blaga este provocat la duel de Dan Botta care îl acuză de plagiat. Duelul nu s-a consumat.
Gândul, 16 august 2007
thread_title:  Conflicte 

message: Stimați domni cu preocupări intelectuale, pornesc această secțtiune din simplul motiv că mi se pare un fals, o dezinformare și o eroare severă apariția sintagmei "Mișcarea Legionara" la 
afilierile politice ale lui Blaga. Este o supoziție nefondată. Nu există nici măcar un document care să ateste simpatia lui față de legionari, darămite calitatea sa de membru al mișcării sau al partidului.
prin urmare, rog respectuos eliminarea acestei informații de pe pagină. FlorinEugen (discuție) 8 noiembrie 2020 18:48 (EET)
Mai las următoarea aserțiune:
  "Trăiam pe-atunci mai mult în „turnul” meu imaginar decât în spatiul preocupărilor de la o zi la alta ale obstei. Chestiunile de ideologie politică si de partid ce se rezolvau în alternative brutale  si transante găseau în mine mai mult un indiferent decât un fervent. Registrul ideilor politice pentru care optam fără a mă angaja era destul de larg, dar excludea extremismul"  Luntrea lui Caron.
thread_title:  Mișcare Legionara? 

message: S-a afirmat întro postare precedentă că nominalizarea este o speculație și nu o informație. Există surse care afirmă că într-adevăr L. B. a fost PROPUS spre a fi nominalizat. Iată-le:
1. Din lucrarea lui Bazil Gruia "Lucian Blaga inedit. Efigii documentare", Ed. Dacia, 1974 aflăm că Blaga însuși avusese în mâna sa referatul întocmit de Bazil Munteanu.
2. Bazil a plecat cu referatul la Stockholm, având certitudinea că toți cei din comisie vor vota pentru acordarea premiului lui L. B. 
3. Chiar fiica sa Dorli Blaga în lucrarea "Lucian Blaga. Corespondență de familie" scrie că în toamna 1956, Blaga a fost propus pentru Premiul Nobel. Statul român nu și-a dat însă asentimentul.
4. O confirmare vine de la Mihai Ralea care susține că "un grup de intelectuali români din Franța [referire la Bazil Munteanu] și Italia [referire la Rosa del Conte] l-au propus Comitetului Nobel, trimițând "câteva antologii" cu poezii ale lui L. B.,împreună cu traducerea în germană a dramei "Meșterul Manole". Întreb și eu: o fi "speculat" și Mihai Ralea cu acele detalii literare?
5. Wikipedia în l. engleză, l. rusă, l. germană, toate fac mențiunea despre propunerea la Nobel. Mai mult, en.wikipedia menționează că regimul comunist român a trimis doi emisari în Suedia pentru a protesta împotriva nominalizării.
Concluzia care s-ar impune este că L. B. a fost într-adevăr PROPUS însă propunerea nu a fost analizată de Comitewtul Nobel din cauza presiunii conducerii comuniste române. Așadar propunerea de eliminare a acestei menționări în ro.wiki pare a fi o exagerare.
--Poleaku (discuție) 11 decembrie 2021 19:51 (EET)
replies: text: Propuneri la Nobel sunt multe, dar puține sunt reținute. (Mulți chemați, puțini aleși.) Ele nu se menționează pe Wikipedia: un exemplu este Radu Grigorovici. -- Victor Blacus (discuție) 11 decembrie 2021 20:04 (EET)
thread_title: Despre nominalizarea la Premiul Nobel

message: Problema este sintetizată oarecum în Raportul final al Comisiei prezidențiale pentru analiza dictaturii comuniste din România. Scrie acolo negru pe alb că Blaga a fost persecutat, dar a "beneficiat de deschidere față de intelectualii influenți care fuseseră persecutați sau reduși la tăcere în timpul „jdanovșcinei” din România", fiind reabilitat. Tot acolo sunt precizate și altele, precum că a fost subiect al naționalizării ideologice promovată de Leonte Răutu, fiindu-i printre altele republicată opera, anterior interzisă. S-a aflat ulterior, de asemenea, printre cei care au sprijinit platforma națională a Partidului Comunist. A avut chiar și un ginere filozof marxist (Tudor Bugnariu). Practic, termenul de "victimă" în ce-l privește trebuie nuanțat cu atenție în text și de aceea, includerea lui în categoria "victime ale regimului comunist" nu ar trebuie făcută fără scrierea unei solide explicații prealabile, în pagină.--Accipiter Gentilis Q.(D) 1 iunie 2022 14:28 (EEST)
thread_title:  Victimă sau nu, a regimului comunist? 

message: Fostul avocat Nistor Chioreanu a afirmat în memoriile publicate în 1992 că, Lucian Blaga a  participat pentru scurtă vreme la Sibiu, în 1940, la ședințe de cuib legionar. Mărturia acestuia a fost preluată de Prof. Eugen Străuțiu de la Univ. din Sibiu și a fost transmisă mai departe apoi istoricului amator Alex Mihai Stoenescu. În prezent, Blaga e revendicat de extrema dreaptă actuală, ca "legionar secret". E o discuție întreagă pe tema asta (Polemici: A fost sau n-a fost? de Ion Simuț - Romania literara 7/2007)... dar de fapt toată construcția se bazează doar pe respectiva mărturie izolată, preluată într-un documentar de Străuțiu. Pentru cine are dispoziție, chef și timp, presupun că problema e analizată în Blaga, între legionari și comuniști, de Marta Petreu.
Din articolul pus mai sus ca link rezultă, de asemenea, clar despre ce este vorba în mod exact: anume de o supoziție emisă ca efect al unei afirmații târzii, a cuiva interesat în propășirea în România a anumitor idei. Pe de altă parte, faptul că X a asistat (poate) la niște ședințe pionierești nu-l face automat pionier, de exemplu. Cum s-ar zice, omul poate a venit pentru a vedea despre ce e vorba, după care s-a lămurit și a plecat fără să se mai întoarcă. Peste ani și ani, unul dintre foștii pionieri iată că s-a laudat că l-a văzut pe X la ședințe (deși X poate la acel timp  a venit cu alte scopuri).--Accipiter Gentilis Q.(D) 2 iunie 2022 22:39 (EEST)
replies: text: ::Eu cred ca si Ilie de la Sculărie, tot fascist era. Nu cred ca ma insel. Vad ca i-ati pus si steagul PNC pentru înfierare...Asybarisaport 13 iunie 2022 18:41 (EEST)P.S. Am creat articolul lui Ilie, dar nu am gasit vreo sursa care sa spuna ca era fascist. Ma bazez pe voi, sigur gasiti voi una de strim si-l completati.
Te rog să nu mă bagi în ciorbă, eu am pus doar linkul spre Doctrina Jdanov, să avem pardon.--Accipiter Gentilis Q.(D) 13 iunie 2022 23:38 (EEST)
replies: text: :Eu nu te bag niciunde. Vad acum ca totul este cu necesita citare. Tu de unde ai scos-o cu Jdanov aista? Textul existent nici macar nu face vreo aluzie la asa ceva. Linkul ala e aiurea. Cand pui un link din asta, textul trebuie sa-l sustina, ca sa incite interesul de a sari pe pagina lui, altfel e ca nuca-n perete. Ceea ce nu inteleg, este de ce era pana deunazi o aciditate coroziva de infierare si acum e necesita citare. Pai daca este nc, inseamna ca textul trebuie sters din moment ce vad o retragere strategica a invaziei....Asybarisaport 14 iunie 2022 09:02 (EEST)P.S. Sa nu maintelegeti gresit, eu sunt pentru infierare... dar macar cu o sursa oricat de subtire ar fi, ca-i enciclopedie, nu bordel.
replies: text: :::::Vezi treaba cu jdanovșcina de mai sus (din raport). P.S. Nu mă bag în articol nici să mă piști. De fapt nu am avut ce face... făcând modificarea din articol, trebuia să mă limitez la ce am scris aici. --Accipiter Gentilis Q.(D) 14 iunie 2022 20:32 (EEST) Scot chestia cu Jdanov, că cine o vrea să scrie la articol nu are decât să facă ce vrea, din partea mea.

text: ::Prea stimate coleg Asybaris, redau citatul dv. din  pagina mea de discuții: „Vedeti ca v-a fost scoasa imaginea cu steagul PNC din articol, fara nicio justificare. Eu gandesc asa... daca a fost membru PNC si PNC are pe steag zvastica, clar ca a fost fascist, nazist, xenofob. Steagul trebuie pastrat, eu asa zic....” și mă gandesc de unde am pornit și unde am ajuns: a-l face pe Blaga Victimă  a regimului comunist este o enormitate suptă din deget, care nu se bazează pe nimic din ce scrie în articol, cu sau fara surse (majoritatea articolului este citit în cafea...). Într-o jumatate de secol de dictatură verde/roșie poporul nostru a dat o mulțime de victime reale, pe care nu-i necesar să le căutăm cu lupa. Blaga, în mai toate activitățile sale politice, inclusiv în diplomație, n-a fost un doctrinar - deși a fost „un colaborator permanent la Gândirea” - ci, mai degrabă, un fripturist care a știut perfect pe care parte este unsă felia. S-ar părea că, în afară de noianul de activități intelectuale de valoare indisputabilă, un hocus-pocus ciudat a făcut să dispară sursele, și nu mă refer numai la Tricolorul cu crucea încârligată sau, de o anume frază menționată de un valoros colaborator. Deci, ce ne ramane? sa dam articolul la șters? Lui Blaga i se cuvine un articol mai serios decat o varza murata.

text: ::N.B. O enciclopedie, ca și un bordel, musai să fie condusă înțelept, profesionist, de nu, profesionistele și clienții fug și bordelul dă faliment.--Alex F. (discuție) 14 iunie 2022 15:18 (EEST)
replies: text: ::::Nu trebuie sa repet, dar vad ca totusi trebuie... noi, astia care ne pierdem timpul pe aici suntem nimeni pe plantatie. Noi scriem ce spun sursele, nu ce credem noi sau ne imaginam noi printre randurilii pe care le citim prin fel si fel de publicatii. Daca o facem se numeste CO. Exact cum din buna credinta Soimanu l-a bagat pe Jdanov ăla. Asa ca eu zic sa stergem tot ce dv ati pus ca necesita citare si dv, ca sunteti inchizitor sef, sa rescrieti articolul dupa surse de strim, alea pe care le aveti, ca altele nu sunt. Cand vor aparea altele, sursele se vor bate intre ele. Noi nu ne batem pentru ca suntem nimeni pe plantatie...Asybarisaport 14 iunie 2022 15:43 (EEST)

text: ::Continuare... daca sursele nu spun nimic, nu scriem nimic, asta sa va fie foarte clar, noi nu manipulam sursele cum o fac blogării, hauriștii, șoșoniștii, ciolaciștii, ciucăiștii, johaniștii, băsiștii etc. De aceea suntem editori la bordel, pentru ca am capatat credibilitatea discernerii surselor de strim de gunoaiele propagandistice si suntem considerati nicneimuri credibile la nivelul de educatie necesar scrierii ofertei de bordel. D'aia suntem aici de 15 ani, cu toate hachițele si certurilii noastre. Insa... vin si cu o intrebare care necesita o perioada mai mare de reflectie. Oare de ce autoritatile romane, care sunt transatlantice, ueiste, omsiste, antiholocaustiste, antifasciste si antinaziste, au imprimat pe bancnotele astazi in circulatie, chipul lui Blaga? Ei ... care sunt cei mai in masura sa aprecieze bonitatea personajului, nu se fac de rahat in fata partenerilor strategici cu un Blaga fascist pe hartia de 200 de lei? fie vorba intre noi, nu mai valoreaza nici aia cine stie ce. Eu care sunt un sustinator al statului de drept pot crede ca, ori acolo a fost o mana conspirationista interesata, ori Blaga nu a mancat usturoi. ...Asybarisaport 14 iunie 2022 16:06 (EEST)
replies: text: :::::Stimate coleg Asybaris, Blaga, nu numai că a mancat usturoi dar, ca un colaborator fervent la „Gândirea”, a mancat el și altele... Am cautat surse cât am putut - în limitele timpului pe care mi l-a lăsat blestemata de Corona - și, dupa ce am contemplat îndelung o bancnotă de 200 de lei am ajuns la concluzia - deși cu întarziere - că-i mai bine să nu mai calc pe mine. Sunt subiecte, articole, pe care este mai bine să le consideri icoane respectiv, poți să le pui busuioc, să te crucifici în fața lor dar, ferească Sfantul să te atingi de ele că te pândește după colț un trimis cu bâta-n mână... Exemple: Slavici, Eminescu cu proza și „De la Nistru pân'la Tisa...”, Nicolae Paulescu, Jandarmeria Română - vezi, spre exemplu, capitolul Jandarmeria în perioada interbelică - repere - etc., etc. Este mai înțelept și mai preferabil să scrii despre Arte del Rinascimento, insecte sau, Gripa porcină și să nu te atingi de subiecte cu potențial exploziv. Educația Realist-Socialistă m-a învațat să mă uit bine unde pun piciorul... --Alex F. (discuție) 4 decembrie 2022 14:41 (EET)

text: puteti calca pe mine, numai sa nu explodeze mina sub călcâi. E treaba dv. Problema e ca daca tot vreti sport extrem si mergeti pe un câmp minat, macar sa stiti pe unde calcati, adica sa aduceti surse credibile. Pana acum nu am identificat vreuna de strim georgescian. Daca Blaga a fost fascist etc., sa-l infieram, nu am nimic impotriva. Chestia e ca opera pe care a lasat-o-n urma e atat de fascinanta si culmea, necunoscuta inca, incat oricat fier forjat s-ar pune pe ea, ea va ramane ca un loc de popas pentru oricine a ajuns la un anumit nivel intelectual. Restul chiar nu mai conteaza...Asybarisaport 4 decembrie 2022 15:47 (EET)
thread_title:  Legionar sau nu? 

message: Lucian Blaga a avut un singur copil, pe Dorli. Deputatul PSD Ionel Blaga nu este fiul poetului. Ar fi bine sa rectificați din respect pentru wikipedia 2A02:2F0A:C707:3400:A0C5:848C:191D:B565 (discuție) 3 decembrie 2022 22:05 (EET)
replies: text: Aveți dreptate, mulțumim pentru atenționare. Inepția că Ionel Blaga ar fi fiul lui Lucian Blaga a fost introdusă la Wikidata în urmă cu patru ani, de către anonimul , dar nu a observat-o nimeni până acum! Am corectat la Wikidata. --Bătrânul (discuție) 3 decembrie 2022 22:20 (EET)
thread_title:  Biografie